วันนี้มาทำธุระที่โรงพยาบาลนครพิงค์อีกครั้ง กว่าจะทำธุระเสร็จก้อปาเข้าไปเกือบ 6 โมงเย็น ท้องก้อเริ่มร้องแล้ว มาตั้งแต่เช้า ยังไม่ได้ทานข้าว  

 เริ่มเดินหาข้าวกิน แวะถามคนแถวนี้ว่ามีร้านขายอาหารที่ไหนบ้าง เขาบอกว่ามีหน้าโรงพยาบาลกับข้างโรงพยาบาล หน้าโรงพยาบาลเราก้อไม่อยากวิ่งข้ามถนน งั้นก้อหากินแถวข้างโรงพยาบาล 
 
 พอเดินไปถึง เขากำลังเก็บของกัน ไม่แน่ใจว่าร้านไหนเปิด ก้อเข้าไปถาม ทีละร้าน บังเอิญมีเปิดอยู่ 1ร้าน ชื่อร้านน้อย อาหารตามสั่ง ดูเมนู มีทั้งอาหารจานเดียว และที่เป็นกับข้าว นั่งดูราคา ไม่น่าเชื่อว่าราคาถูกมาก เริ่มตั้งแต่ 30-35บาท ไม่น่าเชื่อ ถ้าเพิ่มไข่ดาว 7 บาท ไข่เจียว 10 บาท เราเลยสั่งเป็นกับข้าว คืออยากลองกินหลายๆอย่าง 

- ต้มยำปลากระป๋อง รสชาติจัดว่าเด็ด จี๊ดจ๊าดมาก 

- คะน้าน้ำมันหอย ผัดแบบฉ่ำมาก คะน้ากรอบ ใส่เผ็ดเล็กน้อย รสชาติได้ใจมาก

- ผัดพริกแกงปลาหมึก เห็นจานนี้แทบตกใจ ปลาหมึกมาเยอะมาก รสชาติเข้มข้น

- ไข่เจียวหมูสับ  รสชาติไม่เท่าไหร่ พอใช้ได้ แต่สามารถขั้นรสชาติอาหารจัดจ้านได้ดีเลยทีเดียว 
 ถ้าได้แวะมาแถวโรงพยาบาลนครพิงค์ ขอแนะนำร้านนี้ค่าา